**Velkommen til praksis**

**Sørlandet sykehus HF**

**Enhet: POST 3C - SSA**

**Introduksjon av enheten**

Post 3C er tilknyttet Avdeling for pleie og poliklinikk SSA - SSHF.

3C har til sammen 23 kirurgiske sengeplasser fordelt på 4 grupper. Hver gruppe har faste sykepleiere og hjelpepleiere. Personalet må være fleksible og rullere på grupper ved behov.

Gr.1 og gr.2 behandler pasienter innen gastro/generell kirurgi med 11 senger. Gr. 3 behandler pasienter innen uro med 3 senger og pasienter innen gynekologi med 3 senger. Gr. 4 behandler pasienter med ulike sårinfeksjoner som ofte må isoleres, til sammen 6 senger.

I tillegg har vi fra Januar-2025 fått ny gruppe på avdelingen, gruppe 5; Medisinsk gastro med 4 senger. Det kan forekomme at din veileder *både* har vakter på kirurgisk og medisinsk gruppe. I de tilfeller det er snakk om mange vakter ordner vi det slik at du følger en annen sykepleier slik at vi opprettholder det kirurgiske fokuset i praksis.

I det daglige samarbeider vi med ulike enheter i sykehuset. Operasjonsavdelingen, anestesiavdelingen, intensivavdelingen, røntgenavdelingen og laboratorieavdelingen er de nærmeste samarbeidspartnerne i behandlingskjeden.

Tverrfaglig samarbeid vektlegges. Vi samarbeider med sosionom, ergoterapi- og fysioterapiavdelingen når det gjelder rehabilitering etter behandling, forberedelse til hjemreise eller søknad til annet behandlingsnivå. Sykehuspresten er også en viktig samarbeidspartner for 3C.

Post 3C har totalt 27 pasientsenger fordelt på enkeltrom og tomannsrom. Andre lokaliteter er 5 vaktrom, kontor enhetsleder, inforom, grupperom, møterom, pasient –og personaltoaletter i korridor, flere dusjer, klyster/undersøkelsesrom, gynekologisk undersøkelsesrom, medisinrom, rent og urent skyllerom, tøylager, utstyrslagre og søppelrom.

Ansatte på post 3C, 1 enhetsleder, 1 ass.enhetsleder, sykepleiere, hjelpepleiere og postsekretærer. Enhetsleder Bjørg Sissel Høyheim har det sykepleiefaglige og administrative ansvar. Posten har faste leger, fysioterapeut, ergoterapeut og sosionom.

Systemer som brukes på 3C er Dips Arena og Metavision. Dips Arena ble innført i november 2024 og erstattet Dips Classic.

Hele post 3C er kjent for å ha et tett samarbeid og et meget godt arbeidsmiljø, hvor de ansatte tar vare på hverandre for en bedre hverdag. Vi har en god tone oss imellom og erfarer stadig at et godt humør kommer både pasienter og personalet til gode. Vi kan ha et høyt belegg og meget travle dager med store utfordringer.

**Vaktkoder på 3C**

|  |  |  |  |  |
| --- | --- | --- | --- | --- |
| **Gruppe 1 = Gastro** | **Gruppe 2 = Gastro** | **Gruppe 3 = Uro / Gyn** | **Gruppe 4 = Infeksjon** | **Gruppe 5 / MED = Medsinsk gastro** |
| D11 = 07-15 | D21 = 07-15 | D31 = 07-15 | D41 = 07-15 |  |
| Dv1 = 0730-1530 | Dv2 = 0730-1530 | Dv3 = 0730-1530 | Dv4 = 0730-1530 | DVM = 0730-1530 |
| A11 = 15-2230 | A21 = 15-2230 | A31 = 15-2230 | A41 = 15-2230 | AVM = 15-2230 |
|  |  |  |  |  |
| N = 2215-0715 | Nattevakt |  | DLANG = 0715-1915 | Lang-vakter |
| M = 12-20 | Mellomvakt |  | NLANG = 1915-0715 |  |

**Praktisk informasjon**

Studenten avvikler pause etter avtale med veileder. Vi har eget pauserom på kjøkkenet eller du kan benytte personalkantina. Sykehusets arbeidsantrekk benyttes. Ingen form for smykker eller klokke er tillatt. Øredobber som sitter inntil øre er tillatt. Langt hår må settes opp.

**Døgnrytmeplan**

|  |  |  |
| --- | --- | --- |
| 07:00 | 07:15 | Stille rapportOverlapp fra nattevakt til dagvakt |
| 07:15 | 09:00 | NEWS (alle)Blodsukkermåling på aktuelle pasienterKlargjøring operasjonspasienter (av NV dersom 1. på prog)Administrering medisinerGenerelt stell/tilrettelegging og hjelp til inneliggende pasienterMatansvarlig klargjør til frokost. Frokostservering kl 08.15Gruppevis gjennomgang og fordeling av dagens oppgaverForberedelse til legevisitt, PrevisittRydding etter frokost |
| 09:00 | 11:00 | Oppfølging av inneliggende pasienter i forhold til stell, mobilisering, undersøkelser/operasjon, mottak av pasienter fra intensiven/POA eller nye pasienter (fortløpende gjennom dagen)Visitt, etterarbeid legevisittDokumentasjonOppfølging avtalte undersøkelser, blodprøver, tilsyn, avtaler m.m.Hver gruppe har sine faste fokusområder som jobbes med gjennom dagen, se egen oversikt.  |
| 11:30 | 12:30 | Avvikling matpause for personalet |
| 12:00 | 14:00 | Administrering medisinerLunsj kl 1230Etterarbeid legevisitt. Dokumentasjon. PLO Kommune m.m.Kontakte og koordinere i forhold til utskrivelse og hjemreise for pasientenTømme poser og dren, D/D lister og registrereKostregistreringDokumentasjon ferdigstilles slik at kveldsvakt kan lese seg opp |
| 14:00 | 15:00 | Gruppevis gjennomgang, oppdatere pasientlister og skrive ut, rydde arbeidsplassen din, ryddig vaktrom og klart til neste skift |
| 15:00 | 15:30 | Stille rapportOverlapp fra dagvakt til kveldsvakt |
| 15:30 | 16:00 | Lage plan for kvelden; fordele oppgaver, samarbeid med Helsefagarbeider/AssistentAdministrere medisinerNEWS oppfølging |
| 16:00 | 18:00 | Klargjøring og servering av middag kl 1630-17Oppfølging av inneliggende pasienter med tanke på mobilisering og stellPostoperative observasjoner hos nyopererte pasienter |
| 18:00 | 20:00 | Avvikling av spisepause for personaletForberedelser og klargjøring av operasjonspasienter som skal til ø-hjelp neste dag (eventuelt samarbeid med nattevakt)Fyll ut preoperativt skjemaInformasjon til pasient og pårørende (kontinuerlig) samt følge opp informasjon fra dagvakt |
| 20:00 | 22:15 | Suppe kl 20Administrering medisinerRunde til pasientene, tilby hjelp til stell/tilrettelegge og gjøre de klare før natten. Sette inn utstyr som de ønsker å benytte til morgenstellTømme poser og dren, D/D lister og registrereKostregistreringForefallende arbeidSkylleromRydde arbeidsplassen din (utstyr legges på plass, ryddig vaktrom)Dokumentasjon ferdigstillesPasientlister oppdateres, skrives ut |
| 22:15 | 22:30 | Stille rapport, overlapp kveldsvakt til nattevakt |
| 23:30 | 24:00 | Administrere medisinerTilsynsrunde kl 00, 02, 04, 06Hyppigere tilsyn dersom dårlige pasienter. Alle skal ha tilsyn!Epiduralsjekk? Oversikt infusjoner som pågår evt nye som skal henges opp ila natten. \*se egne rutiner for nattevakten |
| 05:00 | 07:00 | Tilsynsrunde pasienterNEWS hos pasienter som skal følges opp etter score/evt dårlige Vurder å ta NEWS hos dem som er våkneAdministrere medisinerTømme og registrere poser og dren, D/D lister KostregistreringSkriv ut/lag nye lister for ny dagRydde søppel i avdelingen og fellesområder, se over skylleromRydde arbeidsplass, ryddig vaktrom, legg på plass utstyrDokumentasjon, oppdatere pasientlister og skriv utSkriv ut og summer pleiepoeng skjema til lederKoke kaffe / tevann |
| 07:00 | 07:15 | Stille rapport. Overlapp fra nattevakt til dagvakt |

**De vanligste diagnosene**

**Kirurgisk gastro:**

* Akutt abdomen
* Ileus
* Pankreatitt
* Divertikulitt
* Cholecystitt
* Appendicitt
* Ulcus ventriculi/duodeni
* Hemorider
* Hepatitt
* Rectalprolaps
* Cancer i mage/tarm
* Ulcerøs colitt
* Morbus chron
* Malignt melanom

**Operasjonstyper Gastro/generell kirurgi:**

* Laparotomi/Laparoscopi
* Stomioperasjoner
* Adheranseløsning
* Cholecystectomi
* Appendectomi
* Hemorroidectomi
* Splenectomi
* Colonreseksjon/colectomi

**Diagnoser og behandling Uro:**

* Urosepsis Tur-P
* Hematuri / Blæretamponade
* Tui-P
* Nyrestein
* TVP - åpen prostatectomi
* Urinretensjon Tur-B
* Hydronefrose
* RALP – robotassistert lapsc. Prostatectomi
* Testistorsjon
* Pyeloplastikk – robotveiledet
* Cancer prostata
* Intern uretrotomi
* Mitomycin instillasjon
* Lithotripsi
* JJ-stent
* Suprapubiskateter

**Diagnoser Gynekologi:**

* Postmenopausal blødning
* Cervix canser
* Menometroragi
* Ovarial cancer
* Myoma Uteri
* Corpus cancer
* Ovarialcyste
* Missed abortion
* Hyperemesis
* Spontan abort
* Cystocele/Rectocele
* Abortus provocatus
* Vaginal descens
* Ex.uterin graviditet

**Operasjonstyper Gynekologi:**

* Vaginal hysterectomi
* Laparoscopi
* Hysterectomi v/laparotomi
* Abrasio
* RALH – robotassistert lap.scop. hysterectomi
* Revisio
* Vaginalplastik
* **Diagnoser Sår og Infeksjon:**
* Postoperative gastrointestinale infeksjoner
* Postoperative ortopediske infeksjoner
* Postoperative kar/thorax infeksjoner
* Abcess
* Fotsår hos diabetikere
* Erysipelas
* Venøse leggsår
* Vasculitt
* Arterielle lidelser med sår eller gangren
* Pyoderma gangraenosum
* Blandingssår

**Operasjonstyper og behandling:**

* Hudtransplantasjon
* Lokal sårbehandling på post
* Sårrevisjon Vac-behandling
* Crusamputasjon
* Isolasjonspleie pga. Smittefare
* Femuramputasjon
* Samarbeid sårpoliklinikk

Foruten operasjonspasientene har vi pasienter som trenger innleggelse på grunn av cancerbehandling. Det kan være behov for smertebehandling, behandling av bivirkninger etter cytostatica- og strålebehandling og pasienter som har behov for lindrende omsorg.

**Sykepleiefokus**

* Informasjon til pasienter og pårørende før og etter inngrep/undersøkelser
* Pre- og postoperativ sykepleie
* Smertelindring
* Generelle observasjoner
* Mobilisering etter ulike inngrep
* Ernæring og væskebalanse
* Dokumentasjon, mottak av pasienter og utskriving av pasienter
* Lindrende omsorg – pleie og omsorg til pasienter og pårørende i livets sluttfase
* Smittevern

**Sykepleieoppgaver og prosedyrer**

* NEWS (Måle temp, BT, resp.frekvens, puls og O2)
* Måle drikke og diurese og dren
* Stell av SVK, VAP, PVK og Piccline
* Administrere medisinsk teknisk utstyr (ernæringspumpe, smertepumpe, infusjonspumpe)
* Administrere CADD- og VAC pumpe
* Kateterisering
* Blodtransfusjoner
* EK WEB – prosedyreverk
* Dokumentasjon og PLO i Dips Arena
* Administrere medikamenter i Metavision

**De vanligste medikamentene**

* Analgetika
* Antibiotika
* Antiemetikum
* Antikoagulantia

**Organisering av praksis på enheten**

Studenten møter første dag til en introduksjon sammen med KPV – koordinerende praksisveileder Ann Kristin Paulsen på 3C.

Første dag og program varierer om du er 2. eller 3.års student. Du vil få konkret informasjon fra din lærer på UiA om hva som er planlagt denne dagen. Det blir omvisning på posten og presentasjon av praksisveileder. Det vil være en til to praksisveiledere pr. student. Målet er at studenten får utdelt turnus på forhånd. Ettersom at det er 3mnd ønske-turnus på 3C (ikke-rullerende) vil det noen ganger ikke være tilgjengelig hele/deler av turnus når studentene starter opp. I noen tilfeller må vi planlegge turnus underveis i praksisen.

Det er viktig at studenten følger praksisveileders vakter i størst mulig grad, med hensyn til veiledning og evaluering. Det settes opp minst 1 helg samt 1 Nattevakt i løpet av praksisperioden. Praksis skal prioriteres før jobb.

Det kan forekomme at du må gå vakt med annen sykepleier enn veilederen din, pga fravær eller dersom veileder eksempelvis har vakt på Med.gas, har fagdag etc. I disse tilfellene skal “Dagsnotat” skjema fylles ut. Både student og sykepleier skal skrive kort hva dere har vært gjennom den aktuelle vakten. Skjema ligger i egen hylle på Vaktrom 1 – og leveres inn også der. KPV samler inn fortløpende.

**Forventninger til student**

* Viser pasienter, pårørende og personalet vennlighet, respekt og tilgjengelighet
* Overholder taushetsplikten
* Har på forhånd tilegnet seg de grunnleggende kunnskaper innen anatomi og fysiologi og sykdomslære, slik at studenten får best mulig utbytte av praksisperioden
* Utvikler seg faglig, er motivert og tar initiativ til å oppsøke læringsituasjoner
* Erkjenner sin egen kompetanse og søker veiledning
* Anvender teori i praksis, reflekterer over og begrunner sine handlinger
* Planlegger og dokumenterer sykepleien i de ulike dokumentsystemer
* Samarbeider med ansvarlig sykepleier. Gir tilbakemelding til enhetsleder dersom det oppstår vanskeligheter
* Begrenset bruk av mobiltelefon! ; kan benyttes til søk i felleskatalog, søk på prosedyrer o.l. Men skal holdes til et minimum.
* Følger turnus og møter presis til avtalte vakter. Avtaler med veileder i forhold til pause, og gir fortløpende beskjed om fravær
* Følge opp at du får signatur på turnusen din etter hver oppmøtte vakt av veileder/ansvarlig sykepleier (KPV signerer ukentlig) - dette er ditt “bevis” på rett antall timer i praksis og turnus skal leveres til KPV etter endt praksis.

**Fravær**

Fravær skal meldes ifra på samme måte som de ansatte gjør det. Ring inn på hovedtelefonen 37075322. Oppgi navnet ditt og hvem som er din veileder slik at vi for registrert det korrekt (både i bok og på turnus). Fravær skal alltid noteres i egen kolonne på turnusen din. Den som tar imot fravær skal notere dette ned. Derfor er det viktig at turnus alltid er tilgjengelig. Den skal ligge i egen hylle på vaktrom 1.